《郑生偕行自闽远来索赠二首 其二》
明代·卢龙云

绿鬓年华始，青襟誉逮时。三冬元易足，一字愧难师。

旧里皆通德，新篇几白眉。秋风鹏运早，九万正堪期。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。